时间:2016-09-19 16:33:03
Gvo bang hi kunte nyvom ga zhang gi, zoshang wui gvo bang wui hi ma dang dai ri, kunte ngonngon nyvomnyvom za mai dai ra dut le ga lazhvum ngvut le.
Zoshang wui gvo bang wui ri kungga paudvap se ra dut le, gvo bang wui hi ma kunte age gvo, terve tejang zhe age gvut. Zo- shang wui dang nyo ri kunte nyvomnyvom ngonngon za mai nyo zhang, gvo bang wui ri myoqdong byi e qo bo le. Kinvam kakun ngvut gvilvang, gungyam lvingquq ma nyi dvo e gvo bang wui, yvumsing nyo e dang gvam jo agvam jo ra hi myit wu mu nyo, dangnyo zo mai ri gvo bang myoqdong dvam nvo gvut agvut eq jo nau nvo gvut agvut e wu mu nyo ra dut le. Akun zhang sheq, yvumsing e dangnyo te yvang bau dat nyvom lo le, kunngvui te ri dat ngon lo le. Gvo bang wui hai byin byam pye nyi le ma zoshang wui giru zhvizhvong gvut byi zhang ri, gvo bang agon dat ruq lo le. Gvo bang wui gi hailaq byam myit pyi wu ra dut zhang ri, yvang bau zvumzuq za gvut nyi gvat nau le, xi-u zoshang dang dai ra dut zhang, kunte nyvumjo mu mai dai ra dut le. Zoshang gi gvo bang myi e dang dvu dai gvi- lvang bilang qang shoq dai ra dut le, dang dai ri nyvungnyvang, ngvokngvak, soqsaq ga bilang awo dai qang su ri gvo bang angui mu, yvang gungyam ma agvam shui nyi dut le. Zoshang ri gvo bang nam ma dangnyo kunte age gvo ga gi, byu ri dvanjvo e su ga shoq age giru ga za ngvut le, zoshang wui kunte dat pyoq ngon zhang, higu angui angon dut lvum wu e byinchang numnang wui eq dat wo dai ngon lvum le. Gvo bang, suwun, sara, paumang wui ri re kunte ngon za mai dat nyo lui, yvumsing gvut nau mu zhe wo gvut ong le. (Puqgva su:Pauqi Mudvom)
zho_Hans kac_Latn kac_Latn